Ministru kabineta sēdes protokollēmuma projekta **„Par Ministru kabineta 2008.gada 15.septembra sēdes protokollēmumā (prot. Nr.65 28.§) „Noteikumu projekts „Grozījums Ministru kabineta 2006.gada 17.janvāra noteikumos Nr.61 „Noteikumi par Zāļu valsts aģentūras publisko maksas pakalpojumu cenrādi”” dotā uzdevuma izpildi”** sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
|  1. | Pamatojums | Ministru prezidenta V.Dombrovska 2011.gada 23.janvāra rezolūcija Nr.12/SAN-3844 ar lūgumu priekšlikumus par Ministru kabineta 2008.gada 15.septembra sēdes protokola Nr.65 28.§ 2.punktā dotā uzdevuma (Nr.2008-UZD-3734) izpildes termiņa pagarinājumu iesniegt atbilstoši Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” 244.punktā noteiktajai kārtībai tiesību akta projekta veidā. |
|  2. |  Pašreizējā situācija un problēmas | Ministru kabineta 2008.gada 15.septembra sēdē (prot.Nr.65 28.§) Veselības ministrijai tika dots uzdevums – izvērtēt Zāļu valsts aģentūras sniegtos publiskos maksas pakalpojumus, un veselības ministram līdz 2009.gada 31.decembrim iesniegt noteiktā kārtībā Ministru kabinetā likumprojektu par grozījumiem Farmācijas likumā un likumā "Par nodokļiem un nodevām", paplašinot to valsts nodevu objektu skaitu, kuriem Ministru kabinets saskaņā ar deleģējumu ir tiesīgs noteikt valsts nodevas apmēru un kārtību, kādā tā iekasējama. Pildot Ministru kabineta doto uzdevumu, Veselības ministrija izvērtēja Zāļu valsts aģentūras cenrādi (Ministru kabineta 2006.gada 17.janvāra noteikumi Nr.61 „Noteikumi par Zāļu valsts aģentūras publisko maksas pakalpojumu cenrādi”) un secināja, ka Zāļu valsts aģentūras cenrādī varētu būt maksas pakalpojumi, kas varētu atbilst valsts nodevas objektam.Taču jāņem vērā, ka vēl Ministru kabinetā nav pieņemta, bet atrodas saskaņošanas stadijā Finanšu ministrijas izstrādātā koncepcija „Par valsts nodevu un maksas pakalpojumu nošķiršanu un valsts nodevu plānošanas, uzskaites un kontroles sistēmas pilnveidošanu” (VSS-1116). Minētajā koncepcijā kā risinājuma variants tiek piedāvāts likumā „Par nodokļiem un nodevām” uzskaitīt vispārīgi darbības, par kuru veikšanu, tiktu noteikta valsts nodeva. Jāņem vērā, ka Finanšu ministrija nepalielinās apropriāciju Veselības ministrijai 2011.gadā par Zāļu valsts aģentūrai nepieciešamo finansējumu saistībā ar pāreju no maksas pakalpojumiem uz valsts nodevām, jo nav tiesiskā pamata, t.i., sakārtota normatīvā bāze – izstrādāti grozījumi likumā „Par nodokļiem un nodevām” un Farmācijas likumā. Turklāt, ja ņem vērā Finanšu ministrijas koncepcijā minēto, pastāv iespēja, ka grozījumu veikšana Farmācijas likumā nemaz nav nepieciešama. Pēc abu iepriekš minēto likumprojektu pieņemšanas ir jāizstrādā Ministru kabineta noteikumu projekts par apmēru un kārtību, kādā maksājama valsts nodeva par Zāļu valsts aģentūras pakalpojumiem zāļu reģistrācijas apliecību, atļauju izsniegšanas zāļu paraugu importam, zāļu klīniskās izpētes veikšanai un citās jomās. Likuma „Par valsts budžetu 2011.gadam” 44.pants paredz finanšu ministram tiesības tikai ministrijai vai citai centrālajai valsts iestādei likumā noteiktās apropriācijas ietvaros pārdalīt apropriāciju starp programmām, apakšprogrammām un budžeta izdevumu kodiem atbilstoši ekonomiskajām kategorijām, likums neparedz apropriācijas palielinājumu ministrijām saistībā ar pāreju no maksas pakalpojumiem uz valsts nodevām. Ņemot vērā augstāk minēto, nepieciešams pagarināt Ministru kabineta 2008.gada 15.septembra sēdes protokollēmuma (prot. Nr.65, 28.§) „Noteikumu projekts „Grozījums Ministru kabineta 2006.gada 17.janvāra noteikumos Nr.61 „Noteikumi par Zāļu valsts aģentūras publisko maksas pakalpojumu cenrādi”” 2.punktā dotā uzdevuma izpildes termiņu līdz 2011.gada 31.decembrim. |
|  3. |  Saistītie politikas ietekmes novērtējumi un pētījumi | Nav attiecināms. |
|  4. |  Tiesiskā regulējuma mērķis un būtība | Ministru kabineta sēdes protokollēmuma projekta mērķis ir, ņemot vērā konstatētos apstākļus, pagarināt Ministru kabineta 2008.gada 15.septembra sēdes protokollēmuma (prot. Nr.65, 28.§) „Noteikumu projekts Grozījums Ministru kabineta 2006.gada 17.janvāra noteikumos Nr.61 „Noteikumi par Zāļu valsts aģentūras publisko maksas pakalpojumu cenrādi”” 2.punktā dotā uzdevuma izpildes termiņu līdz 2011.gada 31.decembrim. |
|  5. |  Projekta izstrādē iesaistītās institūcijas | Nav attiecināms. |
|  6. |  Iemesli, kādēļ netika nodrošināta sabiedrības līdzdalība | Ministru kabineta 2008.gada 15.septembra sēdes protokollēmuma (prot. Nr.65, 28.§)) „Noteikumu projekts Grozījums Ministru kabineta 2006.gada 17.janvāra noteikumos Nr.61 „Noteikumi par Zāļu valsts aģentūras publisko maksas pakalpojumu cenrādi”” 2.punkts ir saistīts ar Veselības ministrijai dotā uzdevuma izpildi. Sabiedrības līdzdalība netika nodrošināta, jo dotais uzdevums ir saistošs tikai Veselības ministrijai. |
|  7. |  Cita informācija | Nav. |

*Anotācijas II., III., IV., V.- VII. sadaļa – nav attiecināms.*

Veselības ministrs J.Bārzdiņš

02.02.2011 15:42

599

Ž.Zvaigzne

67876041, Zanete.Zvaigzne@vm.gov.lv